Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: törvény végrehajtására kiadott 30/1997. (IV. 30.) FM rendelet (a továbbiakban: R.) 37., 38. és 39. §-aiban foglaltaknak megfelelően a vadászvizsga tartalmi feltételeiről és a
Paragraph Index: 327

a) Gyakorlati vizsgarész: Vadászlövészet sörétes és golyós vadászlőfegyverrel. — Sörétes vadászlőfegyverrel skeet pályán 25 korongra leadott lövésből 8 találatot kell elérni. 1-es lőállás: 4 elmenő, 4 szembe jövő korong 2-es lőállás: 4 elmenő, 4 szembe jövő korong 4-es lőállás: 2 nagytoronyból, 2 kistoronyból jövő korong 7-es lőállás: 5 kistoronyból elmenő korong A vizsgán a lőállásokat szám szerint nem kötelező meghatározni, elegendő, ha a vizsgázó „elmenő” és „szembe jövő” korongra lő, valamint, ha középről ad le meghatározott számú lövéseket. Skeet pálya hiányában a helyi adottságoknak megfelelően kell a vizsgát lebonyolítani. — Golyós vadászlőfegyverrel vagy 0,22-es kaliberű lőfegyverrel három próba után 10 lövést kell leadni álló testhelyzetből, 50 m-re lévő álló őz vagy vaddisznó alakú céltáblára, amelyeken 5—10-ig vannak a köregységek feltüntetve. A megfelelt teljesítmény 50 köregység elérése. A vizsgázónak mind a sörétes, mind a golyós lőfegyvert a vizsgán önállóan kell kezelnie. A vizsgából azonnal ki kell zárni azt a jelöltet, aki a lőállásból töltött fegyverrel kifordul, illetve aki a fegyver töltésekor és ürítésekor veszélyhelyzetet idéz elő. KÖZLEMÉNYEK, HIRDETMÉNYEK V. rész III. rész HATÁROZATOK 2000/76. szám A csak íjjal vagy csak ragadozó madárral vadászni szándékozók részére nem kötelező a vadászlőfegyverrel való gyakorlati vizsga letétele. Ők a vadászlövészet helyett elméleti és gyakorlati vadászíjászati ismeretből, illetve a ragadozó madárral kapcsolatos elméleti és gyakorlati ismeretanyagból kötelesek kiegészítő vizsgát tenni. A vizsgázó a sikeres gyakorlati vizsga után kezdi meg a vadászvizsga elméleti részét. Ha a jelölt gyakorlati vizsgája eredménytelen volt, szóbeli vizsgára bocsátható, de az eredménytelen vizsgarészt meg kell ismételnie.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes